Si Kellermann an saro sa mga inot na babaying nagsulot nin  one-piece bathing costume  imbes na pantalon, nagin dalan na arugon an saiyang halimbawa kan iba. An saiyang mga gubing na panlangoy nagin sikat tanganing magkaigwa siya nin sadiring brand  nin one-piece bathing suits. Tinabangan ni Kellermann na maging sikat an isport na synchronised swimming asin naging parasurat nin manwal para sa swimming. Nagluwas siya sa manlain-lain na pelikula na pirming igwang aquatic themes asin bida sa A Daughter of the Gods na enot niyang pelikula bilang artista na nagluwas siyang huba sa Hollywood production. Si Kellermann sarong tagataguyod nin kalusugan, fitness asin natural na kagayunan sa buong buhay niya.